Magyardombegyház Község Önkormányzata

Képviselő-testületének

**6/2017. (V.10.)**

önkormányzati rendelete

a települési támogatásról szóló 4/2015.(II.26.) önkormányzati rendelete módosításáról

Magyardombegyház Községi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 26.§-ában és 132.§ (4) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében, és a 131. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1.§**

A települési támogatásról szóló 4/2015. (II.26.) önkormányzati rendelet (továbbiakban: R.) 4.§ (2) bekezdése helyébe a következő rendelkezés lép:

„(2) Az e rendelettel megállapított ellátások jogosultsági feltételeinek fennállását - a jogosultság megállapítását követően is - a közös önkormányzati hivatal jegyzője bármikor jogosult ellenőrizni.”

**2.§**

Az R. 4.§ (3) bekezdése helyébe a következő rendelkezés lép:

„(3) Amennyiben a (2) bekezdés szerinti ellenőrzés során megállapítást nyer, hogy a jogosultsági feltételek már nem állnak fenn, úgy a közös önkormányzati hivatal jegyzője az ellátás megszüntetése iránt intézkedik.

**3.§**

A R . 9.§-a az alábbi 9/L. §-sal egészül ki:

„9/L. § Akinek a háztartásában a jövedelem meghaladja a 9/G. § (3) bekezdésben meghatározott jövedelemhatárt, de nem éri el az öregségi nyugdíj mindenkori legkisebb összegének 500%-át, annak havi 2.500,- Ft összegű támogatás állapítható meg.”

**4.§**

Ez a rendelet a kihirdetését követő napon lép hatályba.

Magyardombegyház, 2017. május 9.

Dús Ildikó Gácsér Béla

polgármester jegyző

Záradék:

A rendelet kihirdetve 2017. május 10.

Gácsér Béla

jegyző